கேள்வி: மெப்கோ சிலேங் தொழில்நுட்பக் கல்லூரி - வரலாறு பற்றி தகவல் சொல்.
பதில்: 1984 ஆம் ஆண்டு மெப்கோ சிலேங் தொண்டு நிறுவனங்களின் மூலம் ஆரம்பிக்கப்பட்ட இந்த கல்லூரி மதுரை, சிவகாசி, திண்டுக்கல் போன்ற தென்தமிழகத்தின் மாணவர்களிடையே தொழில்நுட்பம், ஆராய்ச்சி மற்றும் பொறியியல் படிப்புகள் ஆரம்பப் பள்ளி முதல் முதுநிலை வரை பரவலாக கற்பிக்கப்பட வேண்டும் என்ற உயரிய நோக்கத்தை கொண்டு ஆரம்பிக்கப்பட்டதாகும். இந்திய அளவிலும் உலக அளவிலும் பல்வேறு விருதுகளை பெற்ற மெப்கோ நிறுவனம், ஜெர்மனி நாட்டைச் சேர்ந்த சிலேங் நிறுவனத்துடன் இணைந்து இந்த கல்லூரியை நிர்வகித்து வருகிறது. தலைசிறந்த பொருளாளர்கள் மற்றும் நிர்வாகிகள் போன்றோரின் தேவையை இந்தியா போன்ற வளரும் நாடுகளின் இளைஞர்களைக் கொண்டு பூர்த்தி செய்யும் எண்ணத்தில் இயங்கிவரும் இந்த நிறுவனம் பல்கலைக்கழக மானியக் குழுவினரால் 2013ஆம் ஆண்டு தன்னாட்சி அந்தஸ்தினை அடைந்தது. அதுமட்டுமல்லாமல் தன்னாட்சி கல்லூரிகளுக்கான தேசிய மதிப்பீடு மற்றும் தரச்சான்று அவையால்''ஏ'' தர சான்றிதழ் பெற்றது. உயர்திரு கே எம் ராமலிங்கம் அவர்களை நிர்வாக தலைவராகவும் உயர்திரு டென்சிங் அவர்களை கல்லூரி தாளாளர் ஆகவும் முனைவர் எஸ் அறிவழகன் அவர்களை முதல்வராகவும் கொண்டுள்ள இந்த நிறுவனம் செய்யும் தொழிலே தெய்வம் என்ற அதன் குறிக்கோளை பூர்த்தி செய்யும் வகையில் கடந்த 35 ஆண்டுகளுக்கும் மேலாக கல்விப்பணியில் சிறந்து விளங்கி வருகிறது.
கேள்வி: மெப்கோ சிலேங் தொழில்நுட்பக் கல்லூரி - ஆராய்ச்சித்துறை பற்றி தகவல் சொல்.
பதில்: இந்த தொழில்நுட்ப கல்லூரி ஆரம்பித்தது கல்லூரி ஆரம்பித்தது முதல் ஆராய்ச்சி மற்றும் வளர்ச்சிப் பணிக்காக அதிக முக்கியத்துவம் அளிக்கப்படுகிறது. இத்தகைய ஊக்குவிப்புகள் காரணமாக 124 ஆராய்ச்சிக் கட்டுரைகள் பல்வேறு அரசு நிறுவனங்களில் சமர்ப்பிக்கப்பட்டுள்ளது. மேலும் இந்த கல்லூரியில் சுமார் 3.6 கோடி ஆராய்ச்சி பணிகளுக்காக நிதி ஒதுக்கீடு செய்யப்பட்டுள்ளது. பல்வேறு தொழில் நிறுவனங்களும் இத்தகைய ஆராய்ச்சிகளுக்கு நிதி அளித்து வருகிறது.
கேள்வி: மெப்கோ சிலேங் தொழில்நுட்பக் கல்லூரி - கல்லூரி கட்டமைப்பு பற்றி நீங்கள் என்ன அறிந்துள்ளீர்கள்?
பதில்: 195 ஏக்கர் பரப்பளவில் அமைந்துள்ள இந்த கல்வி நிறுவனம் 1,12,000 சதுர அடி பரப்பில் கல்லூரி வளாகத்தை கொண்டுள்ளது. கல்லூரி பயன்பாட்டிற்கு என்ற தினமும் 10 ஆயிரம் லிட்டர் சுத்திகரிக்க கூடிய குடிநீர் சுத்திகரிப்பு நிலையம் அமைக்கப்பட்டுள்ளது. மேலும் மாணவர்கள் மற்றும் அவர்களின் பெற்றோர் பயன்படுத்துவதற்கு தமிழ்நாடு மெர்க்கண்டைல் வங்கி கிளை ஒன்று கல்லூரி வளாகத்தின் உள்ளேயே பணம் வழங்கும் இயந்திரத்துடன் அமைக்கப்பட்டுள்ளது. மாணவர்களின் வசதிக்காக உணவகம், வாகனம் நிறுத்தும் இடம், தடையில்லா மின்சாரம் வழங்குவதற்காக மின் தோற்றிகள் போன்றவை அமைக்கப்பட்டுள்ளது. மேலும் தொலைபேசி தொடர்பகம் ஒன்றும் இந்த கல்லூரி மாணவர்களின் வசதிக்காக மட்டுமே அமைக்கப்பட்டுள்ளது. கல்லூரி வளாகம் முழுவதும் வைஃபை மூலம் இணைய சேவைகள் வழங்கப்படுகிறது. கல்லூரி விடுதிகளில் குடிநீர் சுத்திகரிப்பு நிலையம், தொலைக்காட்சி வசதி போன்ற சேவைகள் வழங்கப்பட்டுள்ளது. இந்த கல்லூரியில் பயிலும் மாணவர்களில் பெரும்பாலோர் கல்லூரி விடுதியில் தங்கி பயின்று வருகின்றனர். எனவே அவர்களுக்காக கிட்டத்தட்ட 2800 மாணவ-மாணவிகள் தங்கும் வகையில் மாணவர்களுக்கு என்று ஐந்து விடுதிகளும் மாணவிகளுக்கு என்று ஐந்து விடுதிகளும் தனித்தனியாக அமைக்கப்பட்டுள்ளன. ஆண்கள் விடுதிகள் கோதாவரி, காவிரி, கிருஷ்ணா, நர்மதா, பிரமபுத்திரா என்ற பெயரிலும் பெண்கள் விடுதிகள் கங்கா, யமுனா, சிந்து, மகாநதி, தாமிரபரணி என்றும் இந்தியாவின் முக்கியமான ஆறுகளின் பெயரை கொண்டுள்ளது.